Αντιμετώπιση του κλινικώς αρνητικού τραχήλου (ΝΟ) στα υπεργλωττιδικά καρκινώματα του λάρυγγα
Creators: name: Γκουντάκος, Ιωάννης Κωνσταντίνου
Publisher: name: Aristotle University of Thessaloniki
Year: 2007
Subjects: Υπεργλωττιδικό καρκίνωμα
Κλινικός αρνητικός τράχηλος
ΝΟ
Λεμφαδενικός καθαρισμός
Supraglottic carcinoma
Clinical negative neck
NO
Neck dissection

description: Σκοπός: Η παρούσα συστηματική ανασκόπηση έχει σκοπό να εκτιμήσει την επίδραση των θεραπευτικών τακτικών, που ακολουθούνται στον κλινικώς αρνητικό τράχηλο (N0) των υπεργλωττιδικών καρκινωμάτων του λάρυγγα, στην επιβίωση των ασθενών και στον έλεγχο της τραχηλικής υποτροπής. Οι θεραπευτικές επιλογές στον κλινικώς αρνητικό τράχηλο των υπεργλωττιδικών καρκινωμάτων είναι ο λεμφαδενικός καθαρισμός, η ακτινοθεραπεία, η συνδυασμένη θεραπεία και η παρακολούθηση.Υλικό και Μέθοδοι Πραγματοποιήθηκε βιβλιογραφική αναζήτηση στις ηλεκτρονικές βάσεις δεδομένων MEDLINE, EMBASE και CENTRAL για τον εντοπισμό μελετών που απαντούν στο ερευνητικό ερώτημα. Ακολούθησε εκτεταμένη έρευνα των βιβλιογραφικών αναφορών των σχετικών μελετών.Προκειμένου μια μελέτη να θεωρηθεί υποψήφια για εισαγωγή στη συστηματική ανασκόπηση θα έπρεπε: α) να περιλαμβάνει σύγκριση του λεμφαδενικού καθαρισμού με μία εκ των υπολοίπων θεραπευτικών επιλογών αντιμετώπισης του κλινικώς αρνητικού τραχήλου των υπεργλωττιδικών καρκινωμάτων, β) να περιλαμβάνει θεραπεία του αρχικού υπεργλωττιδικού όγκου, γ) να εφαρμόζεται στατιστική ανάλυση των αποτελεσμάτων τύπου ανάλυση χρόνου έως το συμβάν (time-to-event analysis).Προέκυψαν τελικά 7 μελέτες που ανασκοπήθηκαν συστηματικά. Αποτελέσματα Το σύνολο των μελετών που συμμετείχαν στη συστηματική ανασκόπηση είχαν αναδρομικό σχεδιασμό. Συνολικά ανασκοπήθηκαν 953 ασθενείς. Η επιβίωση, ολική και νόσο-σχετιζόμενη, των ασθενών με υπεργλωττιδικό καρκίνωμα και κλινικώς αρνητικό τράχηλο δεν σχετίζεται με τον τρόπο θεραπευτικής παρέμβασης στο τράχηλο των ασθενών. Η διενέργεια λεμφαδενικού καθαρισμού δεν παρουσιάζει στατιστικό πλεονέκτημα ως προς τις υπόλοιπες θεραπευτικές επιλογές τόσο στην επιβίωση ελεύθερης λεμφαδενικής νόσου όσο και στη θέση και την έκταση της λεμφαδενικής υποτροπής. Συμπεράσματα Η παρούσα συστηματική ανασκόπηση και η προσπάθεια μετα-ανάλυσης αναδεικνύουν την αναγκαιότητα σχεδιασμού άρτιων προοπτικών μελετών που θα ερευνούν το συγκεκριμένο ερώτημα. Με βάση τα μέχρι σήμερα αξιόπιστα διαθέσιμα δεδομένα δεν φαίνεται να υπάρχει συσχέτιση της επιβίωσης των ασθενών με N0 υπεργλωττιδικό καρκίνο και κλινικώς αρνητικό τράχηλο με τον τύπο θεραπευτικής παρέμβασης στον τράχηλο.
description: Aim The current systematic review aims to estimate the effect of the therapeutic procedures, which are selected for the clinical negative neck (N0) of the supraglottic carcinomas of the larynx, to the survival of patients and the control of neck disease. The therapeutic adoptions for the clinical negative neck of supraglottic cancer are neck dissection, radiotherapy, combined therapy and “wait-to-see” policy. Materials and Methods An electronic literature search was performed in MEDLINE, EMBASE, COCHRANE and CENTRAL databases, followed with extensive hand-searching for the identification of studies that answered the question of interest.For the systematic review, the following inclusion criteria were established: a) the study should include a comparison of the neck dissection with one of the other therapeutic procedures for the clinical negative neck of supraglottic carcinomas, b) the study should report the therapy for the initial supraglottic cancer and c) the study should use time to event analysis for estimation of the results. Seven studies were eventually identified and systematically reviewed. Results All studies included in the systematic review were retrospective. Totally 953 patients were reviewed. The survival, overall and disease-specific, of the patients with N0 supraglottic cancer is not associated with the type of therapy to the neck of patients. The neck dissection presented no statistical benefit, in comparison with the other therapeutic procedures, to the neck disease-free survival and to the site and rate of neck recurrence.